ན་དྲངས་ལ་ཐབ་ཀྱི་ཤར་ལྷོར་བཞུགས་པ་ལ།
ཨོཾ་ཨགྣ་ཡེ་པདྨ་ཀ་མ་ལ་ཡ་སཏྭཾ་
གྱིས་པདྨའི་གདན་ཕུལ།
ཨོཾ་ཨགྣེ་ཡེ་ས་པ་རི་ཝཱ་ར་ཨོཾ་ཨརྒྷཾ་པྲ་ཏཱིཙྪ་སྭཱཧཱ།
དེ་བཞིན།
ཤཔྟ་
འདི་བཞིན་རིགས་འགྲེ།
གཎྜེ་ར་ཎི་
རོལ་ཆེན།
མེ་ལྷའི་ལྕེའི་རྩེ་མོར་རྡོ་རྗེ་ཧཱུྃ་གིས་མཚན་པ་ལས། འོད་ཀྱི་སྦུ་གུ་བྱུང་བ་དགང་བླུགས་ཀྱི་རཾ་ལ་ཕོག་ནས་མར་ཁུ་གསོལ་བར་གྱུར།
ཞེས་དང་།
ཨོཾ་ཨགྣེ་ཡེ་བི་ཤུདྡྷ་མ་ཧཱ་ཤྲཱི་ཧ་བྱ་ཀ་བྱ་བཱ་ཧ་ནཱ་ཡ། གདན་ས་ཆེན་པོ་དཔལ་ལྡན་ས་སྐྱའི་རྒྱབ་རི་སེང་གེའི་མགོ་བོ་ལྟ་བུའི་མིག་གཡོན་མཚོན་པའི་བྲག་རི་ཞིག་པའི་པྲ་རྟགས་ངན་པ་སོགས་འགལ་རྐྱེན་བར་ཆད་ཐམས་ཅད་ཤཱནྟིཾ་ཀུ་རུ་སྭཱཧཱ།
ཞེས་ལན་གསུམ་གྱིས་བྱོན་ཟན་དབུལ་ལོ། །དེ་ནས་རང་གི་སྙིང་ག་ནས། ལྕགས་ཀྱུ། ཞགས་པ། ལྕགས་སྒྲོག རྡོ་རྗེ་དྲིལ་བུ་འཛིན་པའི་ལྷ་མོ་རྣམས་སྤྲོས་པས། མེ་ལྷ་དམ་ཚིག་པ་ལ་བསྟིམ་པར་བསམ་ཞིང་།
ཨོཾ་ཨེ་ཧྱེ་ཧི་ཨགྣ་ཡེ་ས་པཱ་རི་ཝཱ་ར་བཛྲ་ཨཾ་ཀུ་ཤ་ཛཿ བཛྲ་པ་ཤ་ཧཱུྃ། བཛྲ་སྥོ་ཊ་བཾ། བཛྲ་གྷཎྜེ་ཧོཿ
ཞེས་བརྗོད་པས་གཉིས་སུ་མེད་པར་བསྟིམ་མོ། །ཕྱག་རྒྱ་རྣམས་ཀུན་རིག་བཞིན།
ཡང་སྙིང་གའི་ས་བོན་ལས་འོད་འཕྲོས་པས་དེ་བཞིན་གཤེགས་པ་རིགས་ལྔ་འཁོར་དང་བཅས་པ་ཨོཾ་བཛྲ་ས་མ་ཛཿ
བདག་བསྐྱེད་ཀྱི་དབང་ལྷའི་སྐབས་ལྟར་མཆོད། གསོལ་གདབ་དབང་བསྐུར་རྒྱས་འདེབས་རྣམས་ཀྱང་བདག་བསྐྱེད་བཞིན་ལ།
འདི་ལ་དབང་བསྐུར་བ་
ཟེར་བ་ཙམ་ཁྱད་པར་རོ། །ཀུ་ཤ་བསང་སྦྱངས་ལ།
སྟོང་པའི་ངང་ལས་ཧཱུྃ་ལས་བྱུང་བའི་ཀུ་ཤ་སྔོ་ལྗང་རྩ་བ་དང་རྩེ་མོ་མ་ཉམས་པ་འབགས་པ་དང་མ་དག་པ་སེལ་བའི་ནུས་པ་དང་ལྡན་པར་གྱུར།
ཞེས་དང་། ཐལ་མོའི་བར་དུ་བཟུང་ལ།
ཨོཾ་ཀུ་ཤ་འདི་ནི་བཟང་ཞིང་དགེ །ས་ལས་སྐྱེས་པའི་སྙིང་པོ་མཆོག །ཚངས་པ་ཡི་ནི་དག་བྱེད་དེ། །དཀོན་མཆོག་གསུམ་གྱི་དག་བྱེད་ཡིན། །
ཞེས་དང་།
ཨོཾ་ཨགྣེ་ཡེ། རི་པྲ་ངན་པ་སོགས་བར་ཆད་ཐམས་ཅད་ཞི་བར་མཛོད་ཅིག ལས་ཀྱི་དངོས་གྲུབ་ཀྱང་སྩལ་དུ་གསོལ། ཨོཾ་བཛྲ་ས་ཏྭ་ཧཱུྃ།
ཞེས་བརྗོད་ཅིང་ཐབས་ཀྱི་ཕྱོགས་མཚམས་བརྒྱད་ནས་འབུལ་ལོ། །མཆོད་ཡོན་ལ་སོགས་པའི་མཆོད་པ་རྣམས་གོང་དུ་བརྗོད་པའི་ཚུལ་གྱིས་ཕུལ་ནས།
འཇིག་རྟེན་དབང་ཕྱུག་ཚངས་དབང་མཆོག་གི་སྲས། །མེ་ལྷའི་རྒྱལ་པོ་ཁྲོ་བོས་དབང་བསྐུར་ཞིང་། །ཤེས་རབ་མཆོག་གིས་ཉོན་མོང་ཐམས་ཅད་སྲེག །འཛིན་བྱེད་མེ་ལྷ་ཉིད་ལ་རྣམ་པར་འདུད། །
ཅེས་པས་བསྟོད། དེ་ནས་བསྲེག་རྫས་རྣམས།
ཨོཾ་ཨགྣ་ཡེ། གདན་ས་
སོགས་སྤེལ་ཚིག་གོང་བཞིན་བཅས་ཚར་གཅིག
ཨོཾ་ཨགྣ་ཡེ་སྭཱཧཱ།
་་་་་ལྔ། ཡང་གོང་བཞིན་སྤེལ་ཚིག་སྦྱར་བ་གཅིག་བཅས་ཁྱོན་བདུན། དེ་བཞིན་མར་ནས་ཀུ་ཤའི་བར་ལའང་ཐོག་མཐར་སྤེལ་ཚིག་སྦྱར། བར་པ་ལྔ་ལ་མར་སྦྱར་བ་ཁོ་ན་ལས་རྫས་སོ་སོའི་སྔགས་བརྗོད་མི་དགོས་སོ། །སླར་ཡང་མཆོད་བསྟོད་གོང་བཞིན་བྱས་ལ།
མེ་ལྷའི་རྒྱལ་པོ་འཁོར་དང་བཅས་པས། །
གདན་ས་སོགས་ནས།
བར་ཆད་ཐམས་ཅད་ཞི་བར་མཛད་དུ་གསོལ། །
ཞེས་དང་།
ཨོཾ་ཨགྣ་ཡེ་ཛྭ་ལ་རཾ།
ཞེས་བརྗོད་ནས། མར་གྱི་བླུགས་གཟར་གཅིག་བླུགས་པས། མེ་ལྷ་འབར་བའི་མེར་གྱུར་པར་བལྟའོ། །འཇིག་རྟེན་པའི་མེ་ལྷ་མཆོད་པའོ། །
མེ་འབར་བའི་དབུས་སུ་བྷྲཱུཾ་ལས་རིན་པོ་ཆེ་ལས་གྲུབ་པའི།
ཞེས་པ་ནས།
ཐུགས་ཀར་
བར་བདག་བསྐྱེད་བཞིན།
མཾ་ལས་
ཞེས་སོགས་ནས།
གྱུར་པ་ལས་
བར་ཡང་གོང་བཞིན།
ལྷ་མོ་འོད་ཟེར་ཅན་མ་
ནས།
ཧཱུྃ་སྔོན་པོ་
བར་ཡང་གོང་བཞིན།
རང་གི་སྙིང་ག་ནས་འོད་འཕྲོས་པས་རང་བཞིན་གྱི་གནས་ནས་འོད་ཟེར་ཅན་མ་ལ་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པས་བསྐོར་བ་ཨོཾ་བཛྲ་ས་མ་ཛཿ
རྡོ་རྗེ་དྲིལ་བུ་འཛིན་པས།
མ་ལུས་སེམས་ཅན་ཀུན་གྱི་མགོན་གྱུར་ཅིང་། །བདུད་སྡེ་དཔུང་བཅས་མི་བཟད་འཇོམས་མཛད་ལྷ། །དངོས་རྣམས་མ་ལུས་ཇི་བཞིན་མཁྱེན་གྱུར་པའི། །རྒྱལ་བ་མ་ལུས་འཁོར་བཅས་གཤེགས་སུ་གསོལ། །ཨོཾ་ཨེ་ཧྱེ་ཧི་མཱ་རི་ཙྱཻ་སརྦ་བུདྡྷ་བོ་དྷི་ས་ཏྭ་ས་མཱ་ཛཿ ཛཿཧཱུྃ་བཾ་ཧོཿ
ཞེས་བརྗོད་ནས་སྤྱན་དྲངས་པ་མདུན་གྱི་ནམ་མཁར་བཞུགས་པ་ལ།
ཨོཾ་མཱ་རཱི་ཙྱཻ་སརྦ་བུདྡྷ་བོ་དྷི་ས་ཏྭ་ཡ། ཨརྒྷཾ་པྲ་ཏཱིཙྪ་སྭཱཧཱ།
ཞེས་སོགས་གོང་བཞིན་གྱི་མཐར།
གྷཎྜེ་ར་ཎི་
རོལ་ཆེན། རྡོར་འཛིན། དྲིལ་གསིལ་བཅས།
གང་གི་
སོགས་བསྟོད་པ་འོག་ནས་འབྱུང་བའི་ཤླཽ་ཀ་དང་པོས་བསྟོད། དགུག་གཞུག་དབང་ལྷ་སྤྱན་འདྲེན་མཆོད་པ། གསོལ་འདེབས། དབང་བསྐུར། རྒྱས་འདེབས་རྣམས་བདག་བསྐྱེད་བཞིན་ལ།
འདི་ལ་དབང་བསྐུར་བ་
ཟེར་བ་ཙམ་ཁྱད་པར་རོ། །
རྗེ་བཙུན་འོད་ཟེར་ཅན་མ་ལ་སངས་རྒྱས་དང་། བྱང་ཆུབ་སེམས་དཔའ་དང་། ཆོས་སྐྱོང་དང་། འཇིག་རྟེན་སྐྱོང་བ་ཐམས་ཅད་ཀྱིས་བསྐོར་བར་གྱུར།
སྔ་མ་ལྟར་བྱོན་ཟན་དབུལ་བར་བསམ་ཞིང་།
ཨོཾ་མཱ་རཱི་ཙྱཻ་ཨགྣ་ཡེ་སྭཱཧཱ།
ཞེས་བདུན་ནམ། ཉི་ཤུ་རྩ་གཅིག་གིས་བྱོན་ཟན་དབུལ་ལོ། །དེ་ནས།
ཨོཾ་མཱ་རཱི་ཙྱཻ་སརྦ་བུདྡྷ་བོ་དྷི་སཏྭ་ཡ།
ཞེས་ཀུན་ལ་སྦྱར་ལ།
ཨརྒྷཾ་
ནས།
ཤཔྟ
འི་བར་ཕྱིའི་མཆོད་པས་མཆོད་ལ།
གྷཎྜེ་ར་ཎི་
རོལ་ཆེན། རྡོར་འཛིན། དྲིལ་གསིལ་གྱིས།
གང་གི་མཚན་ཙམ་འཛིན་ཅིང་དྲན་པས་ཀྱང་། །འཇིགས་པ་ཀུན་ལས་རབ་ཏུ་སྐྱོབ་བྱེད་ཅིང་། །དྲི་མེད་བདེ་ཆེན་ཉེ་བར་སྩོལ་མཛད་མ། །ལྷ་མོ་འོད་ཟེར་ཅན་ལ་ཕྱག་འཚལ་ལོ། །ཕག་བདུན་གྱིས་དྲངས་རིན་ཆེན་ཤིང་རྟའི་ཁྲིར། །པདྨ་ཟླ་བའི་གདན་ལ་བདེར་བཞུགས་ཤིང་། །ཞལ་གཅིག་ཕྱག་གཉིས་གསེར་བཟང་མདོག་མཚུངས་པ། །བཅོམ་ལྡན་འོད་ཟེར་ཅན་ལ་ཕྱག་འཚལ་ལོ། །ཕྱག་གཡས་གདུལ་བྱ་རྣམས་ལ་མཆོག་སྩོལ་ཞིང་། །གཡོན་པས་མྱ་ངན་མེད་པའི་ཤིང་འཛིན་པ། །སྣ་ཚོགས་རྒྱན་གྱིས་བརྒྱན་ཞིང་དགྱེས་དགུར་སྤྱོད། །བཅོམ་ལྡན་འོད་ཟེར་ཅན་ལ་ཕྱག་འཚལ་ལོ། །ཁྱོད་ཀྱི་གསུང་དབྱངས་ཡན་ལག་དྲུག་ཅུ་ཡིས། །རྣམ་པར་བརྒྱན་པས་ཆོས་ཚུལ་ཀུན་སྒྲོགས་ཤིང་། །སྔགས་ཚུལ་དུ་མས་དངོས་གྲུབ་ཀུན་སྩོལ་བ། །ཆོས་སྔགས་ཡི་གེར་འཕྲུལ་ལ་ཕྱག་འཚལ་ལོ། །གདོད་ནས་རྣམ་དག་སྤྲོས་པ་ཉེར་ཞི་ཡང་། །མཁྱེན་དང་བརྩེ་བས་ཀུན་ནས་རབ་རྩེན་ཞིང་། །གདུལ་བྱའི་ཡིད་ལ་སྣ་ཚོགས་ཀུན་འཇུག་པའི། །ཡེ་ཤེས་ལྔ་ཡི་ཐུགས་ལ་ཕྱག་འཚལ་ལོ། །བདག་གིས་ཁྱོད་སྐུ་དྲན་ཞིང་སྔགས་བཟླས་ཏེ། །རྩེ་གཅིག་གུས་པའི་ཡིད་ཀྱིས་གསོལ་འདེབས་ཀྱི། །བར་དུ་གཅོད་པ་ཐམས་ཅད་ཞི་བ་དང་། །སྲིད་ཞིའི་དངོས་གྲུབ་མ་ལུས་སྩལ་དུ་གསོལ། །
དེ་ནས་ཡམ་ཤིང་ཐོགས་ལ།
ཨོཾ་མཱ་རཱི་ཙྱཻ། གདན་ས་
སོགས་ནས།
ཤཱནྟིཾ་ཀུ་རུ་སྭཱཧཱ།
བར་གོང་བཞིན་སྤེལ་ཚིག་སྦྱར་བ་གཅིག་དང་།
ཨོཾ་མཱ་རཱི་ཙྱཻ་སྭཱཧཱ།
དགུ། ཡང་གོང་བཞིན་སྤེལ་ཚིག་སྦྱར་བ་གཅིག་བཅས་བཅུ་གཅིག་གམ། ཡང་ན་བརྒྱ་ཚར་སོགས་ལའང་ཐོག་མཐར་སྤེལ་ཚིག བར་ན་གྲངས་གང་ཡོད་ལ་སྔགས་ཁོ་ནའོ། །དེ་བཞིན་མར་ནས་ཀུ་ཤའི་བར་རིགས་འགྲེ། བསྲེག་རྫས་སོ་སོར་ཕུལ་བས་ཡམ་ཤིང་གིས་གཟི་བརྗིད་དང་། མར་གྱིས་ཚེ་འཕེལ་ཞིང་། ཏིལ་གྱིས་ནད་དང་བར་དུ་གཅོད་པ་ཞི་བ་དང་། ཟས་མཆོག་གིས་ཕུན་སུམ་ཚོགས་པ་འཕེལ་བ་དང་། འབྲས་ལ་སོགས་པའི་འབྲུ་རྣམས་ཀྱིས་ལོངས་སྤྱོད་དང་དཔལ་འབྱོར་འཕེལ་བ་དང་། དུར་ཝས་ཚེ་འཕེལ་བ་དང་། ཀུ་ཤས་བགེགས་དང་བར་ཆད་ཞི་བའི་དངོས་གྲུབ་གནང་བར་བསམ་ཞིང་། ཞི་བའི་སྦྱིན་སྲེག་གི་རྫས་ཀྱི་དངོས་གཞི་ཡིན་པའི་ཕྱིར། ཏིལ་ལ་བཅོམ་ལྡན་འདས་མའི་སྔགས་འབའ་ཞིག་གིས་སྟོང་ལ་སོགས་འབུལ་ལོ། །གལ་ཏེ་རྦོད་གཏོང་དང་། བྱད་སྟིམས་ལ་སོགས་ཡོད་ཀྱིས་དགོས་ན།
ཏདྱ་ཐཱ། ཨོཾ་བ་ཏ་ལི་ནས། མོ་ཧ་ཡའི་བར་བརྗོད་པའི་མཐར། ཕ་རོལ་གྱི་རྦོད་གཏོང་དང་། བྱད་སྟེམས་ཐམས་ཅད་ཤཱིནྟཾ་ཀུ་རུ་སྭཱཧཱ།
ཞེས་བརྗོད་ཅིང་། བརྒྱའམ་སྟོང་ལ་སོགས་པ་ཅི་རིགས་དབུལ་ལོ། །བར་སྐབས་སུ་མེ་གསོ་བའི་ཕྱིར། བུད་ཤིང་བསྣན་ཞིང་། ཡམ་ཤིང་དང་མར་ཡང་ཅི་རིགས་དབུལ་ལོ། །དེ་ལྟར་བསྲེག་རྫས་རྣམས་ཕུལ་བ་རྫོགས་པའི་མཐར་གཤེགས་སྐྱེམས་བྱོན་ཟན་བཞིན་མཆོད་བསྟོད་རྒྱས་བསྡུས་གོང་བཞིན་སྐབས་སུ་གང་བབས་གཏོར་མ།
ཨ་མྲྀ་ཏ
ས་བསངས།
སྭ་བྷཱ་ཝ
ས་སྦྱངས།
སྟོང་པའི་ངང་ལས་ཨོཾ་ཨཱཿཧཱུྃ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཡེ་ཤེས་ཀྱི་བདུད་རྩིའི་རྒྱ་མཚོར་གྱུར།
རྡོར་ཐལ་ཁ་ཕྱེའི་མཐར་སེ་གོལ་གཏོགས་པ་དང་བཅས།
ཏདྱ་ཐཱ། ཨོཾ་བ་ཏ་ལི། བ་ད་ལི། བ་ར་ལི། བ་ར་ཧ་མུ་ཁི། སརྦ་དུཥྚ། པྲ་དུཥྚ་ནཱཾ་ཙཀྵུརྨུ་ཁཾ། བནྡྷ་བནྡྷ། བནྡྷ་མུ་ཁཾ། ཛམྦྷ་ཡ། སྟམྦྷ་ཡ། མོ་ཧ་ཡ། ཨི་དཾ་བ་ལིཾ། གྲིཧྞཱ་པ་ཡ། གྲིཧྞཱ་པ་ཡ་སྭཱཧཱ།
ཞེས་སྔགས་བདུན་གྱིས་ཕུལ་ནས། མཚན་སྔགས་སྔོན་འགྲོའི་མཆོད་བསྟོད་གོང་བཞིན།
བཅོམ་ལྡན་འདས་མ་སངས་རྒྱས་དང་བྱང་ཆུབ་སེམས་དཔའི་ཚོགས་དང་བཅས་པ་ཐམས་ཅད་ཀྱིས། གདན་ས་
ནས།
འགལ་རྐྱེན་བར་ཆད་
གོང་བཞིན།
སྡིག་པ་དང་། ནད་དང་། གདོན་དང་། ཕྱི་ནང་གི་བར་དུ་གཅོད་པ་མ་ཡིན་པའི་གནོད་པ་ཐམས་ཅད་ཉེ་བར་ཞི་བར་མཛད་དུ་གསོལ། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་མ་ལུས་པ་སྩལ་དུ་གསོལ།
ཞེས་བྱ་བ་ལ་སོགས་པ་འདོད་པའི་དོན་ལ་གསོལ་བ་བཏབ་པས། ཇི་ལྟར་གསོལ་བ་བཏབ་པ་ལྟར་གནང་བར་བསམ་མོ། །དེ་ནས།
མ་འབྱོར་བ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་པར་མཛོད། །
ཅེས་ལན་གསུམ་གྱིས་བཟོད་པར་གསོལ་ནས།
ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །
ཞེས་དང་ཡི་གེ་བརྒྱ་པའི་མཐར།
བཛྲ་མུཿ
ཞེས་བརྗོད་པས།
ཡེ་ཤེས་པ་གཤེགས་
སུ་གསོལ་ནས། ཐལ་བ་ཅུང་ཟད་རང་གི་དཔྲལ་བ། མགྲིན་པ། སྙིང་གར་བསྐུས་ནས།
དམ་ཚིག་པ་བདག་ལ་ཐིམ།
ཞེས་བརྗོད། འདས་པའི་མེ་ལྷ་མཆོད་པ་སྟེ་དངོས་གཞིའོ། །དེ་ནས་ཐབ་ཏུ་མར་དགང་གཟར་གང་བླུགས་ནས།
ཨོཾ་ཨགྣ་ཡེ་ཛྭ་ལ་རཾ།
ཞེས་བརྗོད་པས།
མེ་འབར་བའི་དབུས་སུ་མེ་ལྷ་སྔར་བཞིན་གསལ་བར་གྱུར།
མཆོད་བསྟོད་གོང་བཞིན། བསྲེག་རྫས་རྣམས་ནམ་ཉི་ཤུ་རྩ་རེ་སྔར་ལྟར་ཕུལ་ལ། བྱོན་ཟན་གྱིས་སྐབས་ལྟར་དགང་བླུགས་གསུམ་ཕུལ་ནས། གཏོར་མ།
ཨོཾ་ཨཱཿཧཱུྃ་
གིས་བདུད་རྩིའི་རྒྱ་མཚོར་བྱིན་གྱིས་བརླབས་ལ།
ཨོཾ་ཨགྣ་ཡེ་ཨི་དཾ་བ་ལིཾ། མ་མ་སརྦ་པ་པཾ་སརྦ་བིགྷྣཱན། སརྦ་ཨུ་པ་དྲ་བྱ་ཤཱིནྟཾ་ཀུ་རུ་སྭཱཧཱ།
ཞེས་གསུམ་མམ་བདུན་གྱིས་ཕུལ་ལ་སླར་ཡང་མཆོད་ཅིང་བསྟོད་དེ།
མེ་ལྷའི་རྒྱལ་པོ་འཁོར་དང་བཅས་པས། གདན་ས་
སོགས་ནས།
སྩལ་དུ་གསོལ།
བར་གོང་བཞིན།
མ་འབྱོར་པ་དང་
སོགས་ཤླཽ་ཀ་གཅིག སྤྱན་འདྲེན་པའི་ཕྱག་རྒྱ་ལས་ཕྱིར་བསྐྱེད་དེ།
བདག་གི་དོན་དང་གཞན་གྱི་དོན། །བསྒྲུབས་ཀྱིས་བཞུད་ཅིག་བྱིན་ཟ་ཁྱོད། །སླར་ཡང་དུས་བཞིན་ཅི་ནས་བྱོན། །བདག་གི་ལས་རྣམས་ཐམས་ཅད་སྒྲུབས། །ཨོཾ་ཨགྣ་ཡེ་བཛྲ་མུཿ
ཞེས་བརྗོད་པས།
ཡེ་ཤེས་པ་གཤེགས། དམ་ཚིག་པ་རང་ལ་ཐིམ།
དེ་ནས་ལས་ཀྱི་རྗེས་བསྡུས་ཏེ། ཐལ་བ་རོལ་མོ་དང་བཅས་པས་ཆུ་བོ་ཆེན་པོར་དོར་ལ། དགའ་སྟོན་ལ་ལོངས་སྤྱོད་ཅིང་།
དགེ་བ་འདི་ཡིས་མྱུར་དུ་བདག །འོད་ཟེར་ཅན་མ་འགྲུབ་གྱུར་ནས། །
སོགས་བསྔོ་སྨོན་བཀྲ་ཤིས་ཚིགས་བཅད་བརྗོད། གལ་ཏེ་གཞན་གྱི་དོན་དུ་བྱེད་པར་འདོད་ན་བསྒྲུབ་བྱ་དེ་ཉིད་ལ་དམིགས་ཤིང་མིང་དུ་སྤེལ་ཏེ་བསྲེག་བླུགས་ཕུལ་བས་དེའི་དོན་དུ་འགྱུར་བ་ཉིད་དོ། །སྦྱིན་སྲེག་གིས་ནི་ལྷ་རྣམས་ཚིམ། །ཚིམ་ནས་དངོས་གྲུབ་རབ་ཏུ་སྟེར། །གང་ཞིག་སྔགས་ཀྱི་ལྷག་ཆད་དག །དེ་ཀུན་སྦྱིན་སྲེག་གིས་ནི་གང་། །ཞེས་འབྱུང་བས་སྔགས་ཀྱི་ནུས་པ་འབྱིན་པ་དང་། བྱང་ཆུབ་སྒྲུབ་པ་དང་། ཐུན་མོང་གི་ལས་སྒྲུབ་པ་ཐམས་ཅད་ཀྱི་རྩ་བ་ཡིན་པའི་ཕྱིར། ཞི་བའི་སྦྱིན་སྲེག་ཇི་ལྟར་བྱ་བའི་རིམ་པ་འདི་སྦྱར་བའོ། །ཞེས་ལྷ་མོ་འོད་ཟེར་ཅན་གྱི་ཞི་བའི་སྦྱིན་སྲེག་འདི་ཡང་འཕགས་པ་རིན་པོ་ཆེ་བློ་གྲོས་རྒྱལ་མཚན་གྱི་གསུང་རབ་གསལ་བྱེད་ལྟ་བུར། རྣམ་འདྲེན་དམ་པ་གང་གི་ཡང་ཚའི་ཐ་ཤལ་ས་སྐྱ་པ་ཀུན་དགའ་བློ་གྲོས་གདན་ས་སྐྱོང་སྐབས། མེ་སྤྲེལ་བྱའི་ལོར། རྒྱབ་རི་དཔོན་པོ་རི་ལ་མཚན་མ་ངན་པ་བྱུང་བ་ཞི་ཕྱིར། མོ་ལུང་དུ་འོད་ཟེར་ཅན་མ་ལྟ་བུའི་ཞི་བའི་སྦྱིན་སྲེག་དགོས་པ་སོགས་རིམ་འགྲོ་ཁ་ཤས་བབས་དུས་མགྱོགས་པར་སྦྱར་བའི་དགེ་བས་གདན་ས་ཆེན་པོ་ལ། བཀྲ་མི་ཤིས་པ་ཐམས་ཅད་ཞི་ནས། བཀྲ་ཤིས་ཡར་ངོའི་ཟླ་བ་ལྟར་འཕེལ་བའི་རྒྱུར་གྱུར་ཅིག མངྒ་ལཾ།། །།

ཀུན་དགའ་བློ་གྲོས།
འཕགས་མ་འོད་ཟེར་ཅན་མའི་སྦྱིན་སྲེག་གི་ཆོ་ག

:Rare Texts of the Sakya TraditionR
jamyang